ಕೆ.ಅಜಿತಾ

## ಕೆ.ಅಜಿತಾ
thumb|ಕೆ.ಅಜಿತಾ
ಕುನ್ನಿಕ್ಕಲ್ ಅಜಿತಾ (ಪುಟ್ಟು ೧೯೫೦) ಒರಿ ಮಾಜಿ ಭಾರತೀಯ ನಕ್ಸಲಿಯೆ, ೧೯೬೦ ದಶಕೊಡು ಕೇರಳೊಡು ನಕ್ಸಲಿ ಚಳುವಳಿಲೆಡ್ ಸಕ್ರಿಯವಾದ್ ಪಾಲ್ ಪಡೆಯೆರ್, ಅಪಗ ಈ ಗುಂಪು ಥಲಸೆರಿ ಬೊಕ್ಕ ಪುಲ್ಪಳ್ಳಿ ಪೊಲೀಸ್ ಠಾಣೆಲೆಡ್ ಸಶಸ್ತ್ರ ದಾಳಿ ಮಲ್ತ್ ದ್ ರಡ್ಡ್ ಪೊಲೀಸ್ ಲೆನ್ ಕೊಲೆ ಮಲ್ತೆರ್. ಅಜಿತಾನ್ ನನೊಂಜಿ ಸರ್ತಿ ಬಂಧಿಸಯೆರ್, ವಿಚಾರಣೆ ಮಲ್ತೆರ್ ಬೊಕ್ಕ ಒಂಜಿ ವರ್ಷ ಜೈಲು ಶಿಕ್ಷೆ ಕೊರ್ತೆರ್. 

ಜೈಲ್ ಶಿಕ್ಷೆದ ಬೊಕ್ಕ, ಅಜಿತಾ ಸಶಸ್ತ್ರ ಹೋರಾಟದ ಚಳುವಳಿಡ್ದ್ ಬೇತೆ ಆಯೆರ್ ಬೊಕ್ಕ ಇತ್ತೆ ಒರಿ ಮಾನವ ಹಕ್ಕುಲೆನ ಕಾರ್ಯಕರ್ತೆ ಬೊಕ್ಕ ಸಾಮಾಜಿಕ ಸುಧಾರಕೆ ಆದ್ ಕೇರಳದ ಸಾಮಾಜಿಕ ಪರಿಸರೊಡು ಸಕ್ರಿಯವಾದ್ ಉಲ್ಲೆರ್. ಅನ್ವೇಶಿ, 1993ಡ್ ಸ್ಥಾಪನೆ ಮಲ್ತಿನ ಸರ್ಕಾರೇತರ ಸಂಸ್ಥೆ, ಇತ್ತೆ ಕೇರಳ ಶ್ರೀ ವೇಧಿ (ಕೇರಳ ಮಹಿಳಾ ವೇದಿಕೆ) ದ ಒಂಜಿ ಘಟಕ ಆತ್ಂಡ್, ಮಹಿಳಾ ಹಕ್ಕುಲೆನ ಕಾರಣೊಗು ರಾಷ್ಟ್ರೀಯ ಮಹಿಳಾ ಸಬಲೀಕರಣ ಮಿಷನ್ ನ ಸಹಕಾರೊಡು ಬೇಲೆ ಮಲ್ಪುಂಡು.

ಅಜಿತಾ ಯಾಕೂಬ್ ನ್ ಮದಿಮೆ ಆಯೆರ್, ಒರಿ ದುಂಬುದ ಸಹೋದ್ಯೋಗಿ ಬೊಕ್ಕ ಜೋಡುಗು ಕ್ಲಿಂಟ್ ಪನ್ಪಿನ ಒರಿ ಮಗೆ ಬೊಕ್ಕ ಗಾರ್ಗಿ ಪನ್ಪಿನ ಒರಿ ಮಗೆ ಉಲ್ಲೆರ್. ಅಲ್ ಒರಿ ನಾಸ್ತಿಕ.

## ಸುರುತ ವರ್ಷೊಲು
ಕೆ. ಅಜಿತಾ ಏಪ್ರಿಲ್ ೧೯೫೦ಡ್ ಭಾರತದ ಕೇರಳದ ಕೊಜಿಕೋಡ್ ಡ್ ಕುನ್ನಿಕ್ಕಲ್ ನಾರಾಯಣನ್ ಬೊಕ್ಕ ಮಂಡಕಿನಿ ನಕುಲೆನ ಇಲ್ಲಡ್ ಪುಟ್ಟುವೆರ್, ಅಕುಲು ನಕ್ಸಲಿ ಚಳುವಳಿದ ಕ್ರಿಯಾಶೀಲ ಬೆಂಬಲಿಗೆರ್. ಆರ್ ಕೊಜಿಕೋಡೆಡ್ ಸುರುತ ಶಿಕ್ಷಣ ಪಡೆಯೆರ್. ಅಜಿತಾ ಕಾಲೇಜ್ ಗ್ ಪೋನಗ ಸಮಾಜೊದ ಮಿತ್ತ್ ಮೋಸ ಆದ್ ನಕ್ಸಲ್ ಚಳುವಳಿದೊಟ್ಟುಗು ಸಂಬಂಧ ಮಲ್ಪೆರೆ ಸುರು ಮಲ್ತೆರ್. ಆರ್ ಪ್ರಿ-ಡಿಗ್ರಿ ಕೋರ್ಸ್ ಮಲ್ಪುನಗ ಕಾಲೇಜ್ ಬುಡ್ದು ಒರಿ ಕ್ರಿಯಾಶೀಲ ನಕ್ಸಲೈಟ್ ಆಯೆರ್.

## ಜೈಲ್ ಜೀವನ
ಅಲೆನ್ ಸೆರೆಹಿಡಿಯಿನ ಬುಕ್ಕೊ, ಅಜಿತಾ ಪೊಲೀಸ್ ಠಾಣೆಡ್ ಚಿತ್ರಹಿಂಸೆನ್ ಅನುಭವಿಸೊಂದಿತ್ತೆರ್ ಪನ್ಪಿನ ವರದಿ ಬತ್ತ್ಂಡ್; ಪಬ್ಲಿಕಾಂಡ್ ನ್ ಮೂಜಿನೆ ಡಿಗ್ರಿ ಚಿಕಿತ್ಸೆಗ್ ಸಲ್ಲಿಸವುನ ದುಂಬು ಅಲೆನ್ ಮೆರವಣಿಗೆ ಮಲ್ತೆರ್. ನಡತಿನ ವಿಚಾರಣೆದ ನಂತರ, ಅಜಿತಾಗ್ 9 ವರ್ಷ ಜೈಲುಡು ಒಂಜಿ ಏಕಾಂತ ಬಂಧನೊಗು ಶಿಕ್ಷೆ ಆಂಡ್. ಆರ್ ಸುರುತ ಅರ್ಧ ಭಾಗೊನು ತಿರುವನಂತಪುರಮ್ ಡ್ ಸೆಂಟ್ರಲ್ ಜೈಲ್ ಡ್ ಕಳೆಯೆರ್ ಬೊಕ್ಕ ನನೊಂಜಿ ಅರ್ಧ ಭಾಗೊನು ಕಣ್ಣೂರ್ ಜೈಲ್ ಡ್ ಕಳೆಯೆರ್ ಅಲ್ಪ ಅರೆನ ಅಪ್ಪೆ ಅಮ್ಮೆರ್ಲಾ ಜೈಲುಡು ಇತ್ತೆರ್. ಕೇರಳದ ಪೊಣ್ಣುಲು, ವಿಶೇಷವಾದ್ ಲೈಂಗಿಕ ಕಾರ್ಮಿಕೆರ್ ಎದುರಿಸೊಂದಿತ್ತಿನ ಸಮಸ್ಯೆಲೆನ್ ತೆರಿಯೊನೆರೆ ಅಜಿತಾ ಜೈಲ್ ಡ್ ಇತ್ತಿನ ಸಮಯೊನು ಬಳಕೆ ಮಲ್ತೆರ್. ಆರ್ 1977ಡ್ 8 ವರ್ಸೊಡ್ದ್ ಬೊಕ್ಕ 27 ವರ್ಸೊದ ಪ್ರಾಯೊಡು ಬಿಡುಗಡೆ ಆಯೆರ್.

## ಸಾಮಾಜಿಕ ವೃತ್ತಿ
ಜೈಲ್ ಡ್ದ್ ಬುಡುಗಡೆ ಆಯಿ ಬೊಕ್ಕ, ಅಜಿತಾ ಒಂಜಿ ಸಾಮಾನ್ಯ ಜೀವನ ಸುರು ಮಲ್ಪೆರೆ ಪ್ರಯತ್ನ ಮಲ್ತೆರ್, ಯಾಕೂಬ್ ನ್ ಮದಿಮೆ ಆಯೆರ್ ಬೊಕ್ಕ ಒಂಜಿ ಪೊಣ್ಣು ಬಾಲೆನ್ ಪೆದ್ದುವೆರ್. ಆಂಡಲಾ, ೧೯೮೮ಡ್ ಮುಂಬೈಡ್ ನಡತಿನ ಮಹಿಳಾ ಸಂಘಟನೆಲೆನ ಸಮ್ಮೇಳನೊಡು ಸಾಮಾಜಿಕ ಕಾರ್ಯಕರ್ತೆರೆಗ್ ಪಿರ ಬರೊಡಾಂಡ ಅರೆನ್ ಪ್ರಭಾವಿತ ಮಲ್ತೆರ್ ಬೊಕ್ಕ ಅರೆನ್ ಕೊಜಿಕೋಡ್ (ಕಾಳಿಕಟ್) ಡ್ 'ಬೋಧನಾ' (ಜಾಗೃತಿ) ಪನ್ಪಿನ ಒಂಜಿ ಸಂಘಟನೆನ್ ಸ್ಥಾಪನೆ ಮಲ್ತೆರ್. ಈ ಸಂಘಟನೆ ಮಸ್ತ್ ಸಮಯೊಗು ನಡಪೆರೆ ಸಾಧ್ಯ ಆಯಿಜಿ ಆಂಡ ಅಜಿತಾ 1993ಡ್ ಅನ್ವೇಶಿ (ಸರ್ಚರ್) ಪನ್ಪಿನ ಬೇತೆ ಒಂಜಿ ಸಂಘಟನೆನ್ ಸ್ಥಾಪನೆ ಮಲ್ತೆರ್. ಕೇರಳೊಡು ಮಸ್ತ್ ಸೆನ್ಸೇಶನಲ್ ಮಾನವ ಹಕ್ಕುಲೆನ ಪ್ರಕರಣೊಲೆಡ್ ಆರ್ ಸಕ್ರಿಯವಾದ್ ಪಾಲ್ ಪಡೆಯೆರ್.

## ಐಸ್ ಕ್ರೀಮ್ ಪಾರ್ಲರ್ ಪ್ರಕರಣ
ಐಸ್ ಕ್ರೀಮ್ ಪಾರ್ಲರ್ ಪ್ರಕರಣ (೧೯೯೭) ಕೊಜಿಕೋಡ್ ಡ್ ಒಂಜಿ ಸ್ಥಳೀಯ ಐಸ್ ಕ್ರೀಮ್ ಪಾರ್ಲರ್ ಡ್ ಅಪ್ರಾಪ್ತ ಬಾಲೆಲೆನ ಲೈಂಗಿಕ ಶೋಷಣೆನ್ ಸೇರ್ದಿತ್ತ್ಂಡ್.ವಿಚಾರಣೆದ ಪೊರ್ತುಡು, ಐನ್ ಬಲಿಪೊಯಿನಕ್ಲೆಡ್ ರಡ್ಡ್ ಜನ ಅಕ್ಲೆನ ಹೇಳಿಕೆನ್ ಪಿರ ದೆತೊನುವೆರ್. ಕೇರಳ ಹೈಕೋರ್ಟ್, ೨೦೦೫ಡ್, ಅರ್ಜಿನ್ ವಜಾ ಮಲ್ತ್ಂಡ್ ಬೊಕ್ಕ ಸುಪ್ರೀಂ ಕೋರ್ಟ್ ೨೦೦೬ಡ್ ಸಾಕ್ಷ್ಯೊಲೆನ ಕೊರತೆನ್ ಉಲ್ಲೇಖ ಮಲ್ತ್ದ್ ಪ್ರಕರಣೊನು ವಜಾ ಮಲ್ತ್ಂಡ್.

## ಪ್ರಶಸ್ತಿಲು ಬೊಕ್ಕ ಮಾನ್ಯತೆಲು
ಅಜಿತಾ ಸ್ಥಾಪನೆ ಮಲ್ತಿನ ಅನ್ವೇಶಿ ಪನ್ಪಿನ ಎನ್ ಜಿಒ ಸಾಮಾಜಿಕ ಕಾರ್ಯೊಗು ಮಲ್ತಿನ ಕೊಡುಗೆಗ್ ಮಸ್ತ್ ಪ್ರಶಸ್ತಿಲೆನ್ ಪಡೆದ್ಂಡ್. 

ಜನ ಸಂಸ್ಕೃತಿ ಪ್ರಶಸ್ತಿ, ಅಬುಧಾಬಿ, ೧೯೯೭ 

ಸಹರೂದಯ ವೇದಿ ವಿರಚಿತ ಲಕ್ಷ್ಮೀ ಪ್ರಶಸ್ತಿ, ತ್ರಿಚೂರು, ೧೯೯೭ 

ಯುಗದೀಪಂ ಸಮ್ ಪ್ರಶಸ್ತಿ-ತ್ರಿವಂದ್ರಂ, ೧೯೯೮ 

ಕಮಲಾ ಭಾಸ್ಕರ ಪ್ರಶಸ್ತಿ, ಭಾಸ್ಕರ ಪ್ರತಿಷ್ಠಾನದ ಮೂಲಕ,

೨೦೦೩ ಮಾನವ ಸೇವಾ ಧರ್ಮ ಸಂವರ್ಧಿನಿ ಟ್ರಸ್ಟ್, ಚೆನ್ನೈ, ೨೦೦೪ ರ ಸದ್ಗುರು ಜ್ಞಾನಾನಂದ ಪ್ರಶಸ್ತಿ 

ವಿ.ಕೆ. ರಾಜನ್ ಪುರಸ್ಕರಂ, ಭೂಮಿಕಾ ಟ್ರಸ್ಟ್, ಕೋಡುಂಗಳೂರು, ೨೦೦೪ 

ಪ್ರಶಸ್ತಿ ಬಿ.ಪಿ. ಮೊಯಿದೀನ್ ಸೇವಾ ಮಂದಿರ, ಮುಕ್ಕಂ, ಕೊಜಿಕೋಡೆ, ೨೦೦೪. 

ಮಾನವ ಹಕ್ಕು ಕಾರ್ಯಕರ್ತೆಗೆ ಕೆ.ಬಾಲಕೃಷ್ಣನ್ ಸ್ಮರಕ ಸಮಿತಿ ಪ್ರಶಸ್ತಿ, ೨೦೦೭

ಆರ್.ಶಂಕರನಾರಾಯಣನ್ ತಂಪಿ ಸ್ಮರಕ ಪ್ರಶಸ್ತಿ 2 ನವೆಂಬರ್ 2009

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026